《题韶州宣溪亭》
宋代·刘弇

片帆西下泊江亭，风物萧疏惨暮程。山色尚凝迁谪恨，溪流犹泻怨嗟声。

一朝逐客仙舟过，万古行人玉箸倾。不待鹧鸪啼落日，自然临景易牵情。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。